ગાંધીજી અત્યંત મહાન પુરુષ હતા, શ્રેષ્ઠતમ કહીએ તો પણ ખોટું નહિ. છતાં તેમના બધા કૃત્યો અને વિચારોને સ્વીકારી ન શકાય. જેમ કે કેલનબેકનું દૂરબીન દરિયામાં ફેંકાવી દેવાને બદલે જહાજના નાવિકોને આપી દેવડાવ્યું હોત તો સારું થાત. તેમના અંગત મંત્રી શ્રી પ્યારેલાલે ગાંધીજી વિષે ચાર પુસ્તકો લખ્યા. તેમાંથી એકમાં, ગાંધીજીનો ટેકો શોધવા આવેલા, કુ. માર્ગરેટ સેંગર સાથેનો વાર્તાલાપ અક્ષરશ: રજુ કર્યો છે. તેમાં ગાંધીજીને બદલે મારું નામ મુકો તો થાય કે ‘રશ્મિકાન્ત આટલો બધો જડ છે?’. બિચારી સારી સારી દલીલો કરતી હતી પણ ગાંધીજીએ તો બસ ‘એક મારું ઊંહુ’ પકડી રાખ્યું કે સંતાન પ્રાપ્તિ ના હેતુ સિવાય પરિણીત યુગલોએ સંભોગ કરવો ન જોઈએ.